CELEX: E2009J0003
Language: lt
Date: 2009-12-01
Title: 2009 m. gruodžio 1 d. Teismo sprendimas, Byloje E-3/09 ELPA priežiūros institucija prieš Lichtenšteino Kunigaikštystę (Susitariančiosios šalies įsipareigojimų neįvykdymas – Europos Parlamento ir Tarybos direktyva 2005/68/EB dėl perdraudimo ir iš dalies keičianti Tarybos direktyvas 73/239/EEB, 92/49/EEB ir Direktyvas 98/78/EB bei 2002/83/EB)

23.9.2010   
            
            
               LT
            
            
               Europos Sąjungos oficialusis leidinys
            
            
               C 256/6
            
         TEISMO SPRENDIMAS
   2009 m. gruodžio 1 d.
   Byloje E-3/09 ELPA priežiūros institucija prieš Lichtenšteino Kunigaikštystę
   
      (Susitariančiosios šalies įsipareigojimų neįvykdymas – Europos Parlamento ir Tarybos direktyva 2005/68/EB dėl perdraudimo ir iš dalies keičianti Tarybos direktyvas 73/239/EEB, 92/49/EEB ir Direktyvas 98/78/EB bei 2002/83/EB)
   
   2010/C 256/06
   Byloje E-3/09 ELPA priežiūros institucija prieš Lichtenšteino Kunigaikštystę – PRAŠYMAS paskelbti, kad per nustatytą terminą nepriėmusi būtinų priemonių, skirtų į nacionalinės teisės sistemą įtraukti, inter alia, Europos ekonominės erdvės susitarimo IX priedo 7 b punkte nurodytą teisės aktą, t. y. 2005 m. lapkričio 16 d. Europos Parlamento ir Tarybos direktyvą 2005/68/EB dėl perdraudimo ir iš dalies keičiančią Tarybos direktyvas 73/239/EEB, 92/49/EEB ir Direktyvas 98/78/EB bei 2002/83/EB, pritaikytą EEE susitarimui jo 1 protokolu, arba apie būtinų priemonių priėmimą nepranešusi ELPA priežiūros institucijai, Lichtenšteino Kunigaikštystė neįvykdė įsipareigojimų pagal tos direktyvos 64 straipsnio 1 dalį ir EEE susitarimo 7 straipsnį, Teismas, sudarytas iš pirmininko Carl Baudenbacher, teisėjo pranešėjo Thorgeir Örlygsson ir teisėjo Henrik Bull, 2009 m. gruodžio 1 d. priėmė sprendimą, kurio rezoliucinė dalis yra tokia:
   Teismas nusprendžia:
   
               1.
            
            
               Paskelbti, kad per nustatytą terminą nepriėmusi būtinų priemonių, skirtų 2005 m. lapkričio 16 d. Europos Parlamento ir Tarybos direktyvos 2005/68/EB dėl perdraudimo ir iš dalies keičiančios Tarybos direktyvas 73/239/EEB, 92/49/EEB ir Direktyvas 98/78/EB bei 2002/83/EB, pritaikytos EEE susitarimui jo 1 protokolu, įgyvendinimui, Lichtenšteino Kunigaikštystė neįvykdė įsipareigojimų pagal tos direktyvos 64 straipsnio 1 dalį ir EEE susitarimo 7 straipsnį.
            
         
               2.
            
            
               Nurodyti Lichtenšteino Kunigaikštystei padengti bylinėjimosi išlaidas.